Referat fra ORDINÆR GENERALFORSAMLING I HØRSHOLM RIDEKLUB onsdag den 26. april 2023 kl. 19.00.

Referent: Christina Dahl

Formand Christina Dahl bød velkommen og indledte med første punkt på dagsordenen.

1. Valg af dirigent.

Mette Eickhoff blev valgt som dirigent.

2. Bestyrelsens beretning om klubbens virksomhed i det forløbne år.

Link af bestyrelsens beretning var fremsendt til medlemmerne inden generalforsamlingen. Benjamin Korzen fortalte uddrag af beretningen for det forløbne år.

3. Fremlæggelse af det reviderede årsregnskab for det sidste forløbne regnskabsår til godkendelse.

Link til det reviderede årsregnskab var fremsendt til medlemmerne inden generalforsamlingen. Årsregnskabet blev godkendt.

4. Fastsættelse af kontingent, jf. vedtægternes § 4

Bestyrelsen foreslog, at kontingentet skulle være uændret. Dette blev vedtaget.

5. Valg af bestyrelse, jf. vedtægternes § 6

Den nuværende bestyrelse består af: Christina Dahl – formand (på valg) Mette Eickhoff - næstformand (ikke på valg). Benjamin Korzen - bestyrelsesmedlem (ikke på valg) og Sisse Langkilde - kasserer (ikke på valg).

Formand Christina Dahl blev valgt og fortsætter som formand.

6. Valg af revisor

Bestyrelsen indstillede, at Revisor-Team fortsætter som revisor for Hørsholm Rideklub. Det blev vedtaget.

7. Valg af et medlem og en suppleant til bestyrelsen for Den Selvejende Institution Hørsholm Ridehus, jf. vedtægternes § 5

Bestyrelsen foreslog Sisse Langkilde og Benjamin Korzen som medlem af bestyrelsen for Den Selvejende Institution Hørsholm Ridehus. Det blev vedtaget.

8. Eventuelle forslag fra bestyrelsen eller medlemmer

Der var ikke modtaget forslag fra medlemmer.

9. Eventuelt

Der var ingen emner under eventuelt.